Obinna Onwubuariri

Obinna Onwubuariri ɗan siyasan Najeriya ne. Ya kasance ɗan majalisar wakilai ta tarayya, mai wakiltar mazaɓar Isiala Mbano/ Okigwe/Onuimo na jihar Imo a majalisar wakilai ta ƙasa  ta 8. 

 Rayuwar farko da ilimi 
An haifi Obinna ranar 17 ga watan Yuni, 1978. Ya fito daga ƙaramar hukumar Isiala Mbano. Ya yi karatun firamare a Central School Umunachi, Osuh, a Isiala Mbano. Ya halarci makarantar sakandare ta Aquinas, Osuh, sannan ya koma makarantar sakandare ta Boy, New Owerri. Ya yi digirinsa na farko a fannin Electrical/Business Engineering a Jami’ar Fasaha ta Tarayya da ke Owerri (FUTO).  

 Aikin siyasa 
A shekarar 2015, an zaɓi Obinna a matsayin ɗan majalisar wakilan Najeriya don wakiltar mazaɓar Isiala Mbano/Okigwe/Onuimo, wanda ya tsaya takara a ƙarƙashin inuwar jam'iyyar PDP.

A shekarar 2019, Kotun sauraren ƙararrakin zaɓe ta Majalisar Dokoki ta ƙasa ta kori Obinna bayan da Miriam Onuoha ta jam’iyyar APC ta shigar da ƙara. Takardar ta yi ikirarin cewa, an yi kuri’a fiye da kima, da yin magudin zaɓe, da kuma rage kuri’un Onuoha, lamarin da ya sa aka soke zaɓen.   

 Manazarta 

Rukuni:Ƴan siyasan Najeriya
Rukuni:Rayayyun mutane
Rukuni:Haihuwan 1978